นักปั่นทั่วประเทศ ร่วมศึก ทัวร์ เดอ อันดามัน 2019 สุดคึกคัก
การแข่งขันจักรยานทางไกล Tour de Andaman 2019 (ทัวร์ เดอ อันดามัน 2019) ประเภท Touring (ทัวร์ริ่ง) สนามที่ 5 ที่จังหวัดตรังเป็นเจ้าภาพ โดยมี ขจรศักดิ์ เจริญโสภา รองผู้ว่าราชการจังหวัดตรัง เป็นประธานในพิธีเปิดงาน พร้อมด้วย ศุภศักดิ์ ศรีหมาน ท่องเที่ยวและกีฬาจังหวัดตรัง ร่วมพิธีปล่อยตัวนักกีฬา ที่ อนุสาวรีย์พระยารัษฎานุประดิษฐ์มหิศรภักดี จังหวัดตรัง,สำหรับกิจกรรมครั้งนี้ จังหวัดตรัง เปิดบ้านต้อนรับนักปั่นทั่วประเทศ เพื่อร่วมสัมผัสวิถีชุมชน ชมธรรมชาติ สูดอากาศบริสุทธิ์แบบเต็มปอดกัน ซึ่งจัดขึ้นโดยสำนักงานการท่องเที่ยวและกีฬาจังหวัดภูเก็ต เพื่อเป็นการส่งเสริมการท่องเที่ยวเชิงกีฬาและการท่องเที่ยวที่เป็นมิตรกับสิ่งแวดล้อม ด้วยการเชื่อมโยงเส้นทางท่องเที่ยว 6 จังหวัดภาคใต้ฝั่งอันดามัน ภูเก็ต พังงา กระบี่ ตรัง สตูล และระนอง เพื่อหวังกระตุ้นให้เกิดการเดินทางท่องเที่ยวและสร้างมูลค่าเพิ่มทางเศรษฐกิจของกลุ่มจังหวัดภาคใต้ฝั่งอันดามันและประเทศให้เพิ่มสูงขึ้นอย่างยั่งยืน ภายใต้สโลแกน ปั่นกินลม ชมวิถีชาวเล สัมผัสเสน่ห์อันดามัน,โดยการแข่งขันสนามที่ 5 มีระยะทางการแข่งขัน 26 กิโลเมตร ซึ่งแต่ละจุดที่ถือเป็นแหล่งท่องเที่ยวสำคัญที่นักปั่นห้ามพลาดใครที่มาท่องเที่ยวจังหวัดตรังต้องแวะมาเที่ยวถ่ายรูปเช็กอินฟินจุใจ โดยเริ่มต้นสตาร์ตความสุขกันที่จุดเช็กอินแรกด้วยการชื่นชมประติมากรรมถ้ำเขาช้างหาย ต่อจากนั้นไปถ่ายภาพสวยๆ ติดแฮชแท็กกันต่อที่จุดเช็กอิน 2 ที่กลุ่มทอผ้านาหมื่นศรี ชมวิถีชีวิตชุมชนนาหมื่นศรี และร่วมชมพิพิธภัณฑ์ผ้าโบราณ จากนั้นยังได้ร่วมกิจกรรมทำลูกลมมือ ก่อนแวะพักเหนื่อยไปช็อป ชิม เปิดประสบการณ์ลองทำเค้กกันที่ร้านกนิษฐา เค้กตรัง ร้านดังประจำจังหวัดตรัง ในจุดเช็กอินที่ 3 ก่อนปิดท้ายปั่นเข้าเส้นชัยที่อนุสาวรีย์พระยารัษฎานุประดิษฐ์มหิศรภักดี จังหวัดตรัง,ส่วนสนามต่อไปเป็นสนามสุดท้ายของกิจกรรม ทัวร์ เดอ อันดามัน 2019 ประเภท Touring (ทัวร์ริ่ง) จะพาไปท่องเที่ยวชื่นชมธรรมชาติสัมผัสชีวิตชาวเลกันต่อที่จังหวัดสตูล ในระยะทาง 29 กม. ผู้ที่สนใจเข้าร่วมกิจกรรมสามารถสอบถามหรือติดตามรายละเอียดได้ที่ เฟซบุ๊ก : Tour de Andaman 2019
จังหวัดตรัง เปิดบ้านต้อนรับนักปั่น ทัวร์ เดอ อันดามัน 2019 เพื่อชมวิถีชาวเล และสัมผัสเสน่ห์อันดามัน 
ทัวร์ เดอ อันดามัน 2019,ตรัง,ขจรศักดิ์ เจริญโสภา,ถ้ำเขาช้างหาย,จักรยานทางไกล